Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 11. prosinca 2011.

43(98)2011.

Evanđelje Iv 1,6-8.19-28 Među vama stoji koga vi ne poznate. Čitanje svetog Evanđelja po Ivanu Bî čovjek poslan od Boga, ime mu Ivan.On dođe kao svjedok da posvjedoči za svjetlo da svi vjeruju po njemu. Ne bijaše on svjetlo, nego – da posvjedoči za svjetlo. A evo svjedočanstva Ivanova. Kad su Židovi iz Jeruzalema poslali k njemu svećenike i levite da ga upitaju: »Tko si ti?«, on prizna; ne zanijeka, nego prizna: »Ja nisam Krist.« Upitaše ga nato: »Što dakle? Jesi li Ilija?« Odgovori: »Nisam.« »Jesi li prorok?« Odgovori: »Ne.« Tada mu rekoše: »Pa tko si da dadnemo odgovor onima koji su nas poslali? Što kažeš sam o sebi?« On odgovori: »Ja sam glas koji viče u pustinji: Poravnite put Gospodnji!’ – kako reče prorok Izaija.« A neki izaslanici bijahu farizeji. Oni prihvatiše riječ i upitaše ga: »Zašto onda krstiš kad nisi Krist, ni Ilija, ni prorok?« Ivan im odgovori: »Ja krstim vodom. Među vama stoji koga vi ne poznate – onaj koji za mnom dolazi, komu ja nisam dostojan odriješiti remenje na obući.« To se dogodilo u Betaniji, s onu stranu Jordana, gdje je Ivan krstio. Riječ Gospodnja.

.
LiLiturgijski tekstovi su ispunjeni
radošću:
"Radujte se" (ulazna pjesma)
Božić bi trebao biti blagdan radosti (dnevna - zborna molitva)
"Želim se radovati svim srcem u Gospodinu" (prvo čitanje Iz 61,10)
"Raduje se duša moja" (pripjevni psalam (Lk 1,47)
"Ohrabrite se, nemojte se bojati" (pričesna Iz 35,4)
Pa i ružičasta boja misnice bi trebala zamijeniti ozbiljnu ljubičastu boju. Poput 4. korizmene nedjelje (Laetare), boja bi trebala, svojom simbolikom,doprinijeti vizualnom izrazu radosti. http://www.don-ivica.net

IVAN - SVJEDOK SVJETLA (Iv 1,6-8, 19-29)
Kada su svi izgledi pesimistični, kada se na obzoru ne pojavljuje zvijezda, kada se osjeća dezolacija, usuditi se naviještati optimizam, naviještati bolja vremena, naviještati Božji dolazak baš takvim vremenima i takvim ljudima, čini se nevjerojatno, čak proročki iako se nije prorok.
Takav je bio Ivan. Naviješta bolju budućnost kada je kriza na vrhuncu, naviješta i poziva da se dignu glave prema izlasku – izgledalo je nevjerojatno, zato ga i pitaju suvremenici: Jesi li ti prorok? Da li jeftino ugroženog čovjeka tješiš? Da li ljude na krivi put zavodiš? Uočavamo li da se vremena i situacije ponavljaju, da se čovjek u samome sebi nije daleko odmakao od starih vremena, ako nije u problematici Adama. A jest. Tko može biti prorok ili Mesija u kriznim vremenima?
Izgleda da se baš tada i javljaju, ali se meni čini razmišljajući nad ovim Ivanovim tekstom, da se baš u ta vremena ne pojavljuju 'proroci' ili barem nisu proroci oni koji na sebe skreću pažnju, oni koji misle da oni donose rješenja. Ivan upućuje na mjesto i osobu oslobođenja: sve je tu među nama. Izgleda nemoguće – tu među nama?! – da se nalazi izlaz, spasenje, božanska osoba. Ona nam ostaje nepoznata baš radi naše zatvorenosti i našeg ne očekivanja. Spasitelj je među nama. Bog među nama.
Mi možemo svojom skromnošću kakvi i jesmo ukazati na njega, pomoći drugima da ga prepoznaju i da mu povjeruju, da u njemu ugledaju svoje svjetlo budućnosti. Samo skroman čovjek, poput Ivana, može ukazati na Isusa. Bahatost ne ukazuje na Spasitelja nego na samoga sebe. Ivan je skromnošću počeo ukazivati na skromnoga Isusa. Skromnost je otkrio božansku kvalitetu s kojom čovjek nadvladava nedaće i krizne situacije. Samo skromni nalaze Boga i Isusa prepoznaju kao Sina Božjega.
Skromnošću se pobjeđuje bahatost svijeta – Ivan krsti 'vodom' – skromnošću koja vodi k Bogu i bratu čovjeku. Preko drugoga možemo prepoznati Isusa Krista, preko drugoga možemo naći svojega traženog Mesiju. Radost skromnika je neizreciva i nikakva ju svjetska uzburkanost ne može pomutiti. Nitko za sebe ne može reći da je Mesija, ali ga možemo u drugome tražiti i naći, isto tako drugi može u nama otkriti. Jasno, ako imamo Ivanove skromnosti.
Biti svjedok Isusov – to možemo i na to smo pozvani. Kršćani, vjernici Isusovi mogu biti samo pokazatelji, ali niti mogu niti se smiju predstaviti kao Mesije. Isus je svetiji i bogatiji od bilo koje i kave ustanove (Crkve), bilo koje druge osobe koja se pojavila u ovoj našoj povijesti. Biti svjedok božanskog misterija u svijetu. To znači biti svjedok optimizma i nadanja, biti svjedok bratstva i zajedništva. Ivan je "glas koji viče u pustinji".
Ivan je u pustinji optimist. Kršćanin je u konfuznim vremenima optimist jer uvijek vjeruje da je Bog u čovječanstvu i da će se otkriti i pokazati put k "obećanoj zemlji". U pustinji je potrebna nada, ne tlapnja, koja je prožeta ljubavlju i koja je snažna zanijekati sebe ovoga momenta da bi sutrašnjica bila bolja. Tko bude ukazivao na istinskog Mesiju a ne na sebe, taj će pokazati pravi put prema izvoru ljudskog izbavljenja.
Da bi se moglo pokazati put prema Bogu potrebno je "odreći se samoga sebe", ne radi toga da bi se mi ponizili nego da bi naš glas bio više od nas samih. Viši smo kada smo niži, ali ne po namještenosti nego po svojem životu i stavu. Ne može se igrati skromnika, ako se to u nutrini ne događa. U drugom slučaju kroz 'skromnost' probijala bi bahatost. Skromnost se ne može fingirati. Adventska liturgija, obredi, žele nam skrenuti put prema Isusu.
Žele nam pobuditi istinsko skriveno nadanje i otvorenost da nam se Isus očituje. Oni su neke vrste "krštenje vodom" da bi se došlo do krštenja duhom. Radost je moguća, optimizam je moguć u ovome nesavršenom svijetu. Radost je moguća u svim vremenima i osobama. Omogućimo sami sebi da iz nas progovori radost. Blizu je nas Mesija!
Marjan Jurčević

3. nedjelja došašća godine B (Iv 1,6-8.19-28)
Popričesna meditacija
Rečenica u današnjem evanđelju navodi na razmišljanje: “Među vama stoji koga vi ne poznate!” Koliko smo mi sposobni otkriti, prepoznati Isusovu prisutnost u svojoj sredini? On i među nama stoji, a ipak tako malo utječe na naš život, naša raspoloženja, naše planove.
A Ti si, Gospodine, među nama! Tako su Te i proroci navijestili: Tvoje ime je Emanuel, što znači S nama Bog. Izgleda da Te slabo poznajemo i zaboravljamo Tvoju prisutnost, blizinu, Tvoju želju da izgubljeno nađeš, ranjeno poviješ, griješno spasiš.
Svako vrijeme treba svoje preteče, ljude poniznosti koji će dati svoje svjedočanstvo - kao što ga je dao Ivan. To je poslanje kršćana svih naraštaja. Hoće li Te današnji svijet upoznati, hoće li otkriti Tvoje lice i ljubav - to ovisi o nama.
Možda će netko i nama, kao onda Ivanu, doći s pitanjem “Tko si ti”. Odgovor bi trebao uputiti na Onoga za kojim svaki čovjek čezne. Jer, Ivan Krsitelj nije Svjetlo, nego - onaj koji svjedoči za Svjetlo. Jer ja nisam Svjetlo, nego - onaj koji svjedoči za Svjetlo. A, Isus je Svjetlo svijeta. Isus treba mene i svakog kršćanina - da raznosimo Svjetlo do nakraj zemlje.
Emanuel... S nama Bog... Želim to nositi ovih dana u svom srcu. Pa, ako smo otkrili onoga koji je jači, ako smo otkrili onoga koji se nalazi među nama, znajmo velikodušno tu radost posvjedočiti drugima. Neka i po meni, neka i po nama, Svjetlo svijeta bude razneseno do nakraj zemlje!
Priredio: Dario Miletić

ADVENTSKA AKCIJA ZA UDBINU
donijeti samo hranu i kućne potrepštine kao i do sada do 20. prosinca u 12. sati. FSR i Organizatori su najavili da ne treba nositi robu.

Zahvalnica fra Ilije Barišić, misionara
Vama kao ekonomu fra Vladi, Majci Provinciji, svoj subraći i dobročiniteljima, u ime Misije Sv. Josipa Kimbulu, iskreno i bratsko priznanje, odanost i ZAHVALNOST.
Svečani Blagoslov novih župnih prostorija, jedna vjeronaučna dvorana posvećena je u čast Sv. Jeronima, u znak zahvalnosti i priznanja Provinciji Sv. Jeronima u Dalmaciji, obavio je naš Biskup Sikuli Paluku Melchisédech, u nedjelju 16.10. 2011. u Koncelebraciji 10 svećenika i jedan Đakon je vršio svoju službu.
Kažu da je i naroda bilo oko 10 tisuća.
U dvorani „Agapè“ uzvanika je bilo stotinjak. U drugim dvoranama su bili radnici sa njihovim obiteljima. A svi vjernici su se organizirali u tri sela gdje su svi mogli ponešto, ako ne pojesti, makar popiti domaćeg piva od banana.
Kiše nije bilo, pa je sva svečanost protekla u najljepšoj harmoniji i redu. Policije i vojske nije bilo vidjeti, što je sve oduševilo.
Provincija Sv. Jeronima u Dalmaciji i Mala Braća u Dubrovniku, spominjani su bezbroj puta.
Bilo je i suza radosnica i zahvalnica.
Ostalo će Gospodin uzvratiti Vama i svim dobročiniteljima.
Bratski pozdravlja, odani i zahvalni Fra Ilija Barišić, ofm misionar
Kimbulu, 19.10.2011.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 11. XII. III. DOŠAŠĆA GODINA B, Treća nedjelja došašća slavi se NEDJELJA CARITASA. Milostinja ove nedjelje je namjenska «ZA CARITAS”
Ponedjeljak: 12. XII. Gospa Guadalupska. Predstavljanje knjige Franjo Asiški od fra Bernardina Škunca poslije Mise u 19,30 h
Utorak 13. XII. Lucija, Svjetlana — molitva sv. Anti . Svakog utorka u našoj crkvi je molitva naših svećenika i vjernika: KRUNICOM ZA PRAVDU u 18,30 sati. Kateheze za mlade u 20 sati.
Srijeda 14. XII. Oton i Pule, Ivan od Križa
Četvrtak 15. XII. Kristina, Irenej
Petak 16. XII. Zorka, Albina
Subota 17. XII. Lazar, Florijan
Nedjelja 18. XII. IV. DOŠAŠĆA GODINA B
NEDJELJNE SU MISE u 8,30 u 10 i u 19 sati
Svaki dan je misa u 7 i u 19 sati.
Služba časova (časoslov): svagdanom u sv. Misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise.
Euharistijsko klanjanje: u petak poslije Mise .
KRUNUCA svaki dan u 18,30 sati

DRUŽBA BRAĆA HRVATSKOGA ZMAJA Zmajski stol u Zadru i FRANJEVAČKI SAMOSTAN SV. FRANE – ZADAR imaju čast pozvati Vas na predstavljanje knjige fra dr. sc. Bernardin Škunca:
FRANJO ASIŠKI - SKLADATELJ BOŽJE LJEPOTE
O knjizi će govoriti: fra Vice Blekić, kršćanski pisac i kritičar, dr. sc. Joško Belamarić povjesničar umjetnosti, prof. dr. sc. Stijepo Obad povjesničar, prof. dr. sc. Josip Faričić, geograf i povjesničar i sam autor fra dr. sc. Bernardin Škunca
Program će izvedbom prigodnih pjesama upotpuniti:
Mješoviti zbor Zoranić pod ravnanjem mo. Jurice Soše
Samostan sv. Frane, ponedjeljak, 12. prosinca 2011. s početkom u 19:30 sati

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)